## Februar 2017

|  |
| --- |
| **KVALITETSSTANDARD, Serviceloven § 103 – I SKIVE KOMMUNE** |

# Kvalitetsstandard for Serviceloven § 103 i Skive Kommune

|  |  |
| --- | --- |
| **Overskrift** | **Indhold** |
| Lovgrundlag | **§ 103.** Kommunalbestyrelsen skal tilbyde beskyttet beskæftigelse til personer under folkepensionsalderen, jf. [§ 1 a](http://socialforvaltning.lovportaler.dk/showdoc.aspx?hashparam=p1a&schultzlink=lov19840217" \l "p1a) i lov om social pension, som på grund af betydelig nedsat fysisk eller psykisk funktionsevne eller særlige sociale problemer ikke kan opnå eller fastholde beskæftigelse på normale vilkår på arbejdsmarkedet, og som ikke kan benytte tilbud efter anden lovgivning. *Stk. 2.* Kommunalbestyrelsen kan tilbyde særligt tilrettelagte beskæftigelsesforløb til personer med særlige sociale problemer |
| Målgruppe | Målgruppen til ydelsen er som udgangspunkt til førtidspensionister mellem 18 og 65 år med betydelig nedsat psykisk eller fysisk funktionsevne eller som har særlige sociale problemer.  Støtte efter denne bestemmelse kan gives til borgere der vurderes at have moderat til svært problem og borgeren skal være fuldstændig arbejdsmarkedsafklaret og være ude af stand til at opnå eller fastholde beskæftigelse på normale vilkår.  Borgeren skal være i stand til at udnytte den resterende erhvervsevne til produktiv arbejde.  Ved vurdering af støttebehov tages der udgangspunkt i en vurdering af borgerens funktionsevne. Et specifikt handicap eller en medicinsk eller psykiatriskdiagnose er ikke i sig selv tilstrækkeligt til at modtage ydelsen. |
| Formålet med ydelsen | Ydelsen gives med et bestemt defineret formål .    Formålet med ydelsen kan være:   * At borgeren får mulighed for at etablerer eller bevare tilknytning til arbejdslivet. * At borgeren får mulighed for at mestre eget arbejdsliv * At borgeren får mulighed for at opretholde sociale kompetencer og netværk. * At give borgeren mulighed for at få indhold og struktur på hverdagen. * At bidrage til borgerens udvikling. |
| Ydelsestyper | Den beskyttede beskæftigelse skal i videst mulig omfang foregå på en almindelig arbejdsplads, eller minde om almindeligt arbejde. Der er mulighed for at etablere en praktik i forhold til at afprøve beskyttet beskæftigelse. |
| Ydelsesomfang | Der kan visiteres til beskyttet beskæftigelse i forskelligt omfang. Funktionsniveauet fortæller om borgerens muligheder for at fungere i hverdagen. Borgeren kan således godt have fysiske, psykiske eller sociale problemer, og alligevel have mindre begrænsninger i forhold til at fungere i hverdagen. |
| Der kan gives støtte til | For den enkelte modtager af ydelsen kan målene rette sig mod:   * At borgeren får mulighed for at udvikle, lære og vedligeholde arbejdsrelaterede evner og færdigheder. * At borgeren får mulighed for at få en arbejdsidentitet ved at deltage i arbejdsrelaterede fællesskab og socialnetværk. * At borgeren får mulighed for at erhverve sig et job på særlige vilkår |
| Ydelsen omfatter ikke | * Udgifter til egen transport til og fra arbejdstilbuddet indenfor en radius af 10 km. Fra bopælen. * Udgifter til egen kost i løbet af arbejdsdagen. * Udgifter til at deltage i eventuelle ture arrangeret af arbejdstilbuddet,   Eksemplerne er ikke udtømmende. |
| Krav til borgeren | Borgeren skal som hovedregel være i stand til selv at transportere sig til tilbuddet og kunne bidrage til produktionen på arbejdspladsen uden omfattende personlig støtte. |
| Handleplan | Borgeren tilbydes en handleplan efter sel. § 141.  På baggrund af funktionsevnevurderingen udarbejdes en handleplan med fastlagt overordnet formål og målene for ydelsen for den enkelte borger.  Hvis borgeren ikke ønsker en handleplan, vil der i bestillingen til leverandørne være opsat formål og mål for indsatsen.  Der følges op på målene for den indsats, der er aftalt for den beskyttede beskæftigelse. |
| Opfølgning | Som udgangspunkt foretages en genvurdering af borgerens behov en gang om  året og ellers efter behov.  Borgeren og kontaktpersonen i den beskyttede beskæftigelse følger løbende og kontinuerligt op på målene i udviklingsplanen. Såfremt indsatsen afviger væsentligt fra handleplanen i en periode på 2 måneder, er kontaktpersonen forpligtiget til at meddele det til den visiterende myndighed.  Modtager sagsbehandleren en meddelelse om at indsatsen afviger fra handleplanen, vil sagen blive taget op til genvurdering med henblik på at vurderer om borgeren fortsat er berettiget til tilbuddet og eller får det rette tilbud. |
| Klage og ankemuligheder | Såfremt du er uenig i den afgørelse Skive Kommune har truffet, kan du inde 4 uger klage over afgørelsen,.  Såfremt Skive Kommune ved genvurderingen giver dig fuldt medhold i din klage, vil du inden 4 uger modtage den nye afgørelse. Såfremt Skive Kommune giver dig delvist medhold i din klage, skal du inden 4 uger efter den nye afgørelse meddele Skive Kommune, hvis du ønsker at fastholde din klage. Såfremt Skive Kommune ikke kan give dig medhold i din klage, blive videresendt til behandling ved ankestyrelsen.  Henvendelsen rettes til:  Skive Kommune – Sundhedsafdelingen, psykiatrirådgivningen, Torvegade 10, 7800 Skive. [sk@skivekommune.dk](mailto:sk@skivekommune.dk) (og social. Afd.) |